ПРАВИЛА

**ЗА ОРГАНИЗИРАНЕ И ПРОВЕЖДАНЕ НА** **ЧЕТВЪРТИ ЕТАП ОТ НАЦИОНАЛНА ПРОГРАМА
„ПО-ЗДРАВИ ДЕЦА“**

*София, Февруари, 2022 г.*

Настоящите правила уреждат организацията и провеждането на четвърти етап на националната програма „По-здрави деца“ през учебната 2021-2022 г., която се осъществява на територията на Република България и е валидна за всички училища и детски градини.

1. **КРАТКО ОПИСАНИЕ НА ПРОГРАМАТА**

 „Нестле за по-здрави деца“ е образователна програма, която през различни активности насърчава балансираното хранене и активния начин на живот при деца на възраст между 3 и 10 години, организирана от „Нестле България“ АД, ЕИК: 831650349, със седалище и адрес на управление: гр. София 1360, бул. „Европа“ № 128 („Нестле България“). Програмата стартира през 2012 г. и е с национален обхват. Насочена към всички училища и детски градини в страната. През годините е обхванала активно над 50 000 деца и 325 учебни заведения в цялата страна. Вярваме, че заедно можем да изградим едно още по-добро бъдеще за нашите деца.

Програмата обхваща Четири образователни модула, някои от които с по няколко разработени теми. А четвъртият модул Устойчивост въвеждаме за първи път тази година.

**Модул 1: Здравословно и балансирано хранене**

**А/„Хапвай питателна и разнообразна храна“ –** Темата и основните послания, които предава на децата са свързани с информация за необходимостта от разнообразно хранене, за това как храната се превръща в енергия и какво представляват всъщност хранителните вещества. Информацията е съобразена с нивото на възприемане на децата и е предадена на достъпен език.

**Б/„Храни се балансирано“ –** Втората тема спомага децата да се научат как да управляват своите порции, кои са полезните количества и храни. За да е интересно и полезно за тях, те сами създават своя кутия за обяд и в нея рисуват всичко, което биха хапнали, ако имат възможност сами да приготвят храната си.

**В/ „Наслади се на храната заедно с други“ –** модулът цели да покаже на децата колко са важни семейството и приятелите и споделянето на храненията заедно с тях.

**Модул 2: Важността на водата**

**„Избери водата“ –** Модулът разказва за значението на водата както за децата, така и за природата. Децата научават много неща не само за ползите от водата за самите тях, но и за цялата планета.

**Модул 3: Активно движение**

**„Движи се и играй активно“ –** Тук целта е децата да се провокират да играят повече навън. Игрите и активностите в този модул са съобразени изцяло с тяхната възраст и основната им цел е децата да се забавляват и да учат чрез интерактивни игри, за да растат здрави и щастливи.

**Модул 4: Устойчив начин на живот - НОВО**

Този модул се включва за първи път в програмата и е насочен към това да запознае децата с необходимостта от това да се грижим за опазване на планетата – тема от ключово значение за света, в който всички живеем заедно и за нашето бъдеще.

**А/ „Да запазим нашата планета здрава“ –** Модулът има за цел да запознае децата по достъпен начин с принципите на устойчивото развитие. Включва модерна дигитална презентация, обобщаваща най-важната информация по темата по достъпен и интересен за новото поколение начин.

Образователните материали са предназначени за :

1. Деца в детски градини [Образователна програма „Нестле за по-здрави деца“ (nestle.bg)](https://www.nestle.bg/bg/csv/obrazovatelna-programa)
2. Деца от 1 до 2 клас в училища [Образователна програма „Нестле за по-здрави деца“ (nestle.bg)](https://www.nestle.bg/bg/csv/obrazovatelna-programa)
3. Деца от 3 до 4 клас в училища [Образователна програма „Нестле за по-здрави деца“ (nestle.bg)](https://www.nestle.bg/bg/csv/obrazovatelna-programa)
4. Всички възрастови групи – Нов модул Устойчивост [Модул „Устойчивост“](https://eur02.safelinks.protection.outlook.com/?url=https%3A%2F%2Fwww.nestle.bg%2Fbg%2Fcsv%2Fmodul-ustoichivost&data=04%7C01%7CAlbena.Kolyacheva%40bg.nestle.com%7Cbd9e4227a79a498cbc0408d9ebdb83fe%7C12a3af23a7694654847f958f3d479f4a%7C0%7C0%7C637800150318624782%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=5N%2Fre%2Bu1RGXSewtVJGVPUKwldz4OA5deA%2FsrBS6vx1Y%3D&reserved=0)

**Национален конкурс По-здрави деца :**

В него могат да се включат всички регистрирани училище и детски градини от цялата страна, които желаят да се състезават спрямо критериите за участие на програмата.

 За да бъде още по-ефективна и да подпомага образователните институции и педагозите в обучението и възпитанието на полезни и здравословни навици у децата, програмата „Нестле за по-здрави деца“ от тази календарна година трансформира правилата за участие в конкурса, така че те да са максимално съобразени с натовареността на учебната програма, от една страна, и нарастващия интерес на децата и учениците към иновативни обучителни форми, от друга. Затова конкурсът дава възможност вече да се участва не само като описаните по-горе модули бъдат преподавани в часовете, но и ако същите бъдат поставени като тема на проект за самостоятелна работа в къщи на учениците и децата.

Всяка детска градина и училище може да участва в конкурса като представи изработените през годината проекти от техните възпитаници. Проектите трябва да бъдат разработени самостоятелно от всяко дете, за да може да е прозрачен критерият за бройка на участващи деца в конкурса. Проектите могат да бъдат по всяка от ключовите теми поотделно или по комбинация от теми. Предоставените от програмата „Нестле за по-здрави деца“ обучителни материали – печатни, дигитални и видео материали, следва да бъдат използвани от децата като информационна база, върху която те да стъпят, за да направят своите проекти. Цялото съдържание е достъпно дигитално на [Образователна програма „Нестле за по-здрави деца“ (nestle.bg)](https://www.nestle.bg/bg/csv/obrazovatelna-programa) и лесно за използване от всяко дете. Материалите в програмата са модерно дигитално представени, не съдържат брадинг с марката „Нестле“ и отговорят на профила на съвременните деца, които с всяка изминала година стават все по-дигитално свързани и представянето по този начин на програмата ще провокира техният интерес още повече. Идеята е децата да бъдат насърчени да създадат проекти, които да бъдат не само полезни, но и интересни.

1. **Насоки за успеха на проектите са:**
* Да бъдат по една от четирите основни теми: вода, балансирано хранене, активен начин на живот, устойчивост или комбинация от теми.
* Да личи автентичният „детският почерк“, дори когато учители и родители са подпомагали проекта
* **Допустими формати:** видео, презентация, видео-презентация, ръчно подготвен проект – макет, модел, пано и др, писмена работа
* За плюс ще се счита включване на елемент, провокиращ физическа активност във всеки от проектите
* Въображение и иновативност
* Творчески подход при представянето

**Критерий за оценка на участниците в конкурса**:

Оценката е комплексна и се състои от два основни компонента:

1. **Количествена - брой участници.**

Училището или детската градина, която представи най-голям брой проекти спрямо броя на учениците/децата в съответното заведение

1. **Качествена** – освен с общия брой проекти, всяка институция участва и с избрани от нея три проекта, които да се състезават за най-добър проект.
2. **Наградите ще са два вида**:

**А/Общи** - за училището или детската градина победители, съответно първо, второ и трето място за всяко от двата типа заведения като там ще бъдат отличени на финала първите 10 участници от всеки тип институция с най-голям брой проекти.

Сред 20-те финалисти жури ще определи печелившите 6 на база на представянето им, качеството на отличените от тях три проектаи целта, за която ще усвоят средствата от наградата.

**Б/ Награда за най-добър проект –** наградата е 1 за училищата и 1 за детските градини и е индивидуална. Наградата е предметна. Победителите ще бъдат избрани от журито на базата на всички подадени проекти от институциите. От тях ще бъдат отличени по 5 за всяка институция и на финала след представяне на проектите публично от децата, журито ще определи победителят.

1. **ПРАВО НА УЧАСТИЕ**

Право на участие в Програмата имат всички детски градини и училища на територията на Република България, които фигурират в Регистъра на институциите в системата на предучилищното и училищното образование на Министерство на образованието и науката, и в които се обучават деца от 3 до 10-годишна възраст, включително. В изпълнението на активностите, посочени в т. III. 3 по-долу, имат право да участват деца от 3 до 10-годишна възраст, обучаващи се в съответната детска градина и учебно заведение.

1. **УЧАСТИЕ В ПРОГРАМАТА**

**През учебната 2021/2022 всяко училище и детска градина може да се включи в Програмата по следния начин:**

**Проект :**

Да се изготви презентация/ ръчно изработен проект/ видео презентация по темата. За да им помогнат в подготовката, учителите дават уроци, базирани на разпространението на материалите от Програмата. Да се ангажират максимален брой ученици и да се представи проекта, с който ще продължат програмата „Нестле за по-здрави деца“. Документите, които следва да бъдат предадени са документ, word формат в свободен текст в рамкита на 1 страница, указващ броя на децата в дадена институция в съответната възрастова категория, и броя на участвалите проекти, както и кратко описание на активността на училището, интереса към програмата от страна на децата и педагозите, темите, които са разработвани, кратко описание на трите отличени проекта, с които съответното заведение се представя и целта, за която биха използвали паричната награда. Към този документ се предава и отделен документ със сканирани и номерирани проектите, всеки на отделна на страница, отговарящи на броя, посочен в описанието . Не се изисква името на децата, с цел да се избегнат усложненията, свързани с личните данни и съгласието на родителите.

За участие в Програмата, всяко училище и детска градина трябва да изпълни следните стъпки:

1. **Заявка за участие**

Всяко училище/детска градина може да свали заявка за участие и правила за участие в програмата „По-здрави“ деца от [Образователна програма „Нестле за по-здрави деца“ (nestle.bg)](https://www.nestle.bg/bg/csv/obrazovatelna-programa) Директорите на училищата/ детските градини трябва да заявят участие, като изпратят по имейл до healthierkids@otdoconsult.com с копие до съответното РУО/ Общинане по-късно от **22.07.2022г**. следните документи:

* сканирано копие на попълнена и подписаната форма „**Заявка за участие**“
1. **Учебните материали по Програмата**  се намират на адрес [Образователна програма „Нестле за по-здрави деца“ (nestle.bg)](https://www.nestle.bg/bg/csv/obrazovatelna-programa) и [Модул „Устойчивост“](https://eur02.safelinks.protection.outlook.com/?url=https%3A%2F%2Fwww.nestle.bg%2Fbg%2Fcsv%2Fmodul-ustoichivost&data=04%7C01%7CAlbena.Kolyacheva%40bg.nestle.com%7Cbd9e4227a79a498cbc0408d9ebdb83fe%7C12a3af23a7694654847f958f3d479f4a%7C0%7C0%7C637800150318624782%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=5N%2Fre%2Bu1RGXSewtVJGVPUKwldz4OA5deA%2FsrBS6vx1Y%3D&reserved=0)
2. **Изпълнение на проект в рамките на учебната година**.

 IV **Конкурсът се провежда в три етапа.**

1. **Подаване на документи за участие**

**Краен срок:**

Училището/ Детската градина трябва да заяви своето желание за участие в конкурса не по-късно от **22.07.2022** г. на e-mail адрес HealthierKids@otdoconsult.com.

1. **Изпращане на проектите до** HealthierKids@otdoconsult.com.

Не по-късно от **30 Октомври 2022**.

С изпращане на проектите се подава и декларация за авторство, налична на [Образователна програма „Нестле за по-здрави деца“ (nestle.bg)](https://www.nestle.bg/bg/csv/obrazovatelna-programa)

*Внимание: В случай на удължаване на противоепидемичната обстановка в страната и удължаване на периода на дистанционно обучение на детските градини и училищата, посочените срокове в този документ могат да бъдат удължени. Участниците ще бъдат информирани своевременно при такива промени от представител на Програмата.*

**Избор на финалисти**

**Период:**

*Внимание: В случай на удължаване на противоепидемичната обстановка в страната и удължаване на периода на дистанционно обучение на детските градини и училищата, посочените срокове в този документ мога да бъдат удължени. Участниците ще бъдат информирани своевременно при такива промени от представител на Програмата.*

Работна група (жури) с максимален брой от 5-ма членове, съставено от:

* 1 представител на Програмата
* 1 представител на МОН
* По 1 представител от двете РУО с най-много участващи в конкурса училища
* 1 представител на общината с най-много участващи в конкурса детски градини

.

1. **Финално събитие и избор на победител**

**30.11.2022 г.**

Всеки член на журито попълва карта за оценка на всеки от финалистите с точки от 1 до 10, където едно е най-ниската, а 10 най-високата оценка. Проектите, събрали най-висок брой точки се класират съответно на 1-во, 2-ро и 3-то място в двете категории – училища и детски градини.

*В случай на удължаване на противоепидемичната обстановка в страната и удължаване на периода на дистанционно обучение на детските градини и училищата, финалното събитие за избор на победител може да бъде преместено за друга дата. Участниците ще бъдат информирани своевременно при такива промени от представител на Програмата.*

Във финалното събитие участват 10-те класирани училища и 10-те класирани детски градини, представлявани от своите директори или представител на училищното настоятелство, както и децата, автори на проектите-финалисти.

По време на финалното събитие се представят трите проекта в рамките на 5 минути, идеята за продължаване на Програмата в съответното училище, както и приложението на финансовата награда.

Финалното събитие се провежда в присъствието на предварително обявено седемчленно жури, което включва:

• 1 представител на Програмата

• 1 представител на МОН

• По 1 представител от двете РУО с най-много участващи в конкурса училища

• 1 представител на Общината с най-много участващи в конкурса детски градини

•

Конкретната дата и място на провеждане на финалното събитие се определя от Нестле България в качеството му на организатор на Програма „По-здрави деца“ и от партньорите на Програмата, не по-късно от 7 дни преди датата на неговото провеждане. При невъзможност да се реализира физически поради независещи от организатора обстоятелства, включително и мерки срещу Covid-19, събитието се провежда онлайн.

Организаторът или негов представител уведомява писмено началниците на регионалните инспекторати по образованието и директорите на училищата за определената дата и място не по-късно от 7 дни преди провеждането на финалното събитие.

 VI.**НАГРАДЕН ФОНД**

Наградите в конкурса се присъждат на най-добре представилите се по време на финалното събитие училища представляват:

* 1. Финансиране на стойност **3 000 лв.** (пример за разходване на средствата: освежаващ ремонт на столова / физкултурен салон);
	2. Финансиране на стойност **2 000 лв.** (пример за разходване на средствата: 2 баскетболни коша и 10 топки);
	3. Финансиране на стойност **1 000 лв.** (пример за разходване на средствата: 2 волейболни мрежи и 10 топки)

Наградите в конкурса се присъждат на най-добре представилите се по време на финалното събитие детски градини представляват:

* 1. Финансиране на стойност **3 000 лв.** (пример за разходване на средствата: реновиране на общото помещение);
	2. Финансиране на стойност **2 000 лв.** (пример за разходване на средствата: 10 топки и образователни игри);
	3. Финансиране на стойност **1 000 лв.** (пример за разходване на средствата: образователни игри)

Индивидуалните награди за проекти на най-добре представилите се идивидуални участници представляват предметни награди, които ще бъдат изненада за самите участници.

**VII. РЪКОВОДСТВО И ОРГАНИЗАЦИЯ**

Ръководството, координацията и контролът при организирането и провеждането на конкурса се осъществява от „Нестле България“АД и е съгласувано с Министерство на образованието и науката.

Цялостната логистика и организация на финалното събитие се съблюдава и осъществява от Нестле България или от упълномощено от компанията лице (организация).

Дейностите се организират и провеждат от учителите със съдействието на комисиите от училищното настоятелство и детската градина, в съответствие с календара и съобразно учебната програма. Контролът се осъществява от директора на училището/ детската градина.

Финалното събитие се организира и провежда от Нестле България със съдействието на партньорите на програмата.

**VIII. ФИНАНСОВИ УСЛОВИЯ**

Разходите, свързани с организацията и провеждането на вътрешните дейности по т. III по-горе, включително принтирането на материалите, се осигуряват от училището/ детската градина. Разходите за възнаграждения на учители и помощен персонал, както и разходите за участието във финалното събитие, се осигуряват от учебното заведение.

**IX. ЗАКЛЮЧИТЕЛНИ РАЗПОРЕДБИ**

Конкурсът се провежда съгласно настоящите Правила. Контестации по организационно-технически въпроси се подават до Организатора на Програмата, най-късно 20 дни преди финалното събитие на healthierkids@otdoconsult.com.